diy - декоративни чинии ♥ diy - decorative plates
### Направи си сам **декоративни чинии** или иначе казано терапия за нерви.


### Днес няма да ви занимавам с рецепти, а ще споделя как се справям със стресовата предКоледнаСитуация.



### Тази терапия много помага, при положение, че положението в офиса е сякаш през 2020 г. няма да има кой, какво и защо да работи и всички задачки са за сега и веднага, понеже видиш ли светът, изобщо, може и да свърши след тия празници.


### Подаръци все още нямам! Всеки път, когато тръгна да изминавам двата километра от нас до мола, зациклям на 30 - тата минута и правя обратен. Не ми се мисли, ако имаше и сняг. До празника има едва няколко дни, та... дано все някой от тея дни да успея, че взема пък и стигна. Предварително ще се подготвя със суха храна и вода за из път, та да има какво да сложа под елхата.


### С пазаруването на провизии за дома натоварих половинЪт. Подозирам, че съвсем щях да изпуша ако трябва да се редя и по опашки, понеже и суджука, и пържолите, и ракията догодина няма да ги има! ХИЧ!!!


[![](https://culinarywithme.com/wp-content/uploads/2019/12/plates_2_cwm.jpg)](https://culinarywithme.com/wp-content/uploads/2019/12/plates_2_cwm.jpg)
### Обаче да не се отплесвам много с битовизми! Да ви кажа какви ги върша вечер...


### Прибирам се {почти} в будна кома и докато не съм заспала в асансьора, планирам някакава бърза вечеря.


### Следва готвенето. Колкото по-кратко, толкова по-добре.


### Вечеря, разчистване {често впрягам и децата, ми нали подаръци ще искат!!!}.


### Затрупвам масата със всевъзможни материали, пускам си джингъл белс, сипвам си чаша вино и започвам да се занимавам с [направи си сам нещица](https://culinarywithme.com/diy-%d0%b4%d0%b5%d0%ba%d0%be-%d0%b8%d0%b4%d0%b5%d0%b8/). Тази дейност ми действа мноооооого  успокояващо, че и повдига коледния дух.


### Но... към днешната тема, декоративни чинии!


### Имайте предвид, че като казвам декоративни, те наистина са такива. Аз ги ползвам за снимки, за свещници или като подложка на някоя украса. Дори могат да се превърнат в подарък, с когото да зарадвам някого.


### Необходими са ви самосъхнеща глина или, [грундираща паса](https://ideahobby.bg/product/7984/grundirashta-pasta-geso-230ml-byal-p20763.html), точилка, някое каре, изплетено на една кука или намачкан плат и  спрей, в желан от вас цвят. Всички материали могат да бъдат открити в магазините [Слънчоглед](https://www.slanchogled.com/) и [Идея Хоби](https://ideahobby.bg/).


### Следва оформянето. Подобно на кора за [баница](https://culinarywithme.com/?s=%d0%b1%d0%b0%d0%bd%d0%b8%d1%86%d0%b0), разточете част от глината до дебелина 5-6-7 мм. Поставете плетено каре  или намачкания плат върху разточената глина и отново направете няколко търкаляния с точилката, колкото да оставите отпечатък. Внимателно изрежете съда в желаната форма. Прехвърлете глината с шарката нагоре в подходящ съд и леко притисните към дъното и стените за да оформите дълбочина. Обикновено аз ползвам чиния в която пека и за изрязването.


[![](https://culinarywithme.com/wp-content/uploads/2019/12/plates_3_cwm.jpg)](https://culinarywithme.com/wp-content/uploads/2019/12/plates_3_cwm.jpg)
### Печете на ниска температура, 50-60С, за час и половина, два или според опаковката.


### Следва украсата. За всеки случай, изчакайте до следващия ден.


### Минете с грунд, колкото добре да покриете от всички страни и да получите снежно бяла чиния. Изчакайте да изсъхне добре и минете със спрей, в случая злато, мат.


### Това е всичко!




---


### *Ако публикацията ви е харесала може да я споделите с приятелите си и не забравяйте да се абонирайте за новите статии в блога [тук](http://eepurl.com/cguvfd) или следете страничката във [facebook](https://www.facebook.com/culinarywithme/).*

